text: پیٹرولیم اور قدرتی گیس اور ہنر مندی کےفروغ اور صنعت کاری کے وزیر جناب دھرمیندر پردھان نےکہا کہ ہنرمندی کے فروغ سے متعلق ہماری کوششوں کے اصل محرکات میں ٹریننگ کے موجودہ بنیادی ڈھانچہ کااحیاء نو کرنا اور نئے اداروں کو ترقی دینا ہے اور یہ ہم ان علاقوں میں کریں گے جہاں یہ خدمات نہیں پہنچی ہیں اور ہماری توجہ اس بات پر ہوگی کہ یہ ادارے ہمارے نوجوانوں کو متعلقہ اور ملازمت کے لائق ہنر مندی مسلسل فراہم کرتے رہیں۔انہوں نے کہا کہ بھونیشور میں اس این ایس ٹی آئی کا قیام ریاست کے نوجوانوں کو با اختیار بنانے اور انہیں ملازمت کے لئے تیار رکھنے کی سمت میں یہ ہماری دوسری کوشش ہے۔ ا س سے ایک جگہ سے دوسری جگہ جانے( مائیگریشن) کے مسئلے سے نپٹنے میں بھی ہمیں مدد ملے گی۔